ዘይበሃሎ ሕማም ብኣንጻሩ፡ ሰዓል ዘምጽኡ ቫይሳት ኣብ ተመሳሳሊ ኩነታት እንተተቐሚጦም ክሳብ 17 መዓልታት ክጸንሑ ይኽእሉ። እቲ ቫይረስ ኣብ ዓለባ ንልዕሊ 14 መዓልታት ከም ዝጸንሕ እቲ መጽናዕቲ ገሊጹ ኣሎ። ስለዝኾነ ድማ ሰባት ብተደጋጋሚ ሞባይሎም ብዝግባእ ከጽርዩን ኢዶም ክሕጸቡን ከም ዘለዎም ብምዝኽኻር፡ ጥንቃቐ ክግበር ኣተሓሳሲቦም። እንተኾነ ነዚ መጽናዕቲ ዝቃወሙ ሰብ ሞያ ኣለው። ውድብ ጥዕና ዓለም፡ 'ኣስታት 800 ሚልዮን ህዝቢ ብኮሮናቫይረስ ከምዝተለኽፉ ይግመት' ሲንጋፖር ቖልዑ ንዝወልዱ ዜጋታታ መተባብዒ ክትህብ እያ ኣብ ዩኒቨርሲቲ ካርዲፍ፡ ሰዓል ኣብ ዘምጽኡ ቫይረሳት ዝምልከት መጽናዕቲ ዘካይድ ዝነበረ ፕሮፌሰር ሮን ኢካልስ፡ እቲ ቫይረስ ን28 መዓልታት ኣብ ዝተፈላለዩ ነገራት ክጸንሕአ እዩ ምባል ሰባት ንዘይተደለየ ምስንባድ ክቃልዑ ምግባር እዩ ኢሉ። እቲ ፕሮፌሰር ሰባት ዝስዕሉ ወይ ዘሀንጥሱ እንተኾይኖም እቲ ቫይረስ ካብ ሰብነቶም ብዝወጽእ ራሕሲ ካብ ሓደ ሰብ ናብ ካልእ ሰብ ክመሓላፍ ከም ዝኽእል ክዝንጋዕ ከምዘይብሉ የረድእ። ፕሮፌሰር ማይክሮባዮሎጂ ዝኾነ ኢማኑኤል ጎልድማን ድማ እቲ ቫይረስ ኣብ ዝተፈላለዩ ብኢድና እንተናኽፎም ኣቑሑ ጸኒሑ ካብ ሰብ ናብ ሰብ ናይ ምትሕልላፍ ዓቕሙ ኣዝዩ ትሑት እዩ ይብል። ነቲ ኣብ ጸልማትን መጠን ሙቐትን ተጠቒሙ ዘካየዶ መጽናዕቲ ድማ “ንሕና እንነብረሉ ዓለም ኣብ ግምት ዘዕተወ መጽናዕቲ ኣይኮነን” ክብል ነጺጉዎ። ተዛማዲ ትሕዝቶ 'ዓለም ዓቕምታት ሓባር ዝጠልብ ኮቪድ ዝበሃል ጸላኢ ኣለዋ!
